Testes de Jehovah

Le Testes de Jehovah (s) [tés-tes de je-ho-vá] es un gruppo religiose de ideologia millenaristic de radices christian-adventistas. Illes esseva cognoscite tamben como "Studiantes del Biblia" (Bible Students).

 Exegese 
Le Testes de Jehovah comenciava lor historia moderne in 1875 con le fundation per Charles Taze Russell, in Pittsburgh (Pennsylvania), del "Societate de Tractatos del Torre de Guardia" (Watch Tower Tract Society, con le appellativo "Zion's" in 1884, e plus tarde in 1886 "Bible". Hodie le Societate Watchtower es cognoscite como Societate Watchtower de Biblia e Tractatos, "Watchtower Bible and Tract Society"). 

In principio le credentes esseva cognoscite como "Studiantes del Biblia" ma in 1931 durante le secunde presidente del Societate Watchtower, Joseph Rutherford, illes assumiva officialmente le nomine actual de "Testes de Jehovah" (Jehovah´s Witnesses), inspirate de Isaia 43:10-12 pro dar gloria al nomine divin de Deo in le Biblia, Jehovah, e identificar se assi como personas qui da testimonio in quanto a Su Soveranitate e Su Regno. Desde su parve initios le organisation ha crescite a milliones de Testes, qui predica activemente le bon novas del Regno de Deo in plus de 240 paises.


Le fonte unic de su credentias e conducta es le Biblia, illes utilisa habitualmente le traduction proprie "del Nove Mundo" (1950-1961, in anglese e post traducite in altere linguas). Le publicationes del societate Watch Tower (desde Russell in avante) se considera un guida pro le correcte intendimento del Biblia, ma non infallibile: in varie occasiones il esseva necessari modificar punctos de vista depois un studio plus detaliate del Biblia. Illes crede in un Deo unic -Jehovah-, ma illes non crede Trinitate (termino que non se trova in le Biblia) proque secun le Biblia, Jesus Christo es le prime creatura angelic create per Deo, superior al alteres e con cuje collaboration Deo creava tote le altere cosas; e in plus le Biblia insenia que le Spirito Sancte es le fortia active impersonal divin. Lor fide in le Biblia e non in inseniantias de homines differentia les del christianistate con credentias trinitari (e.g. catholicismo, etc.). Illes crede tamben que le demonio lucta contra le Regno de Deo directemente e tamben trans le entitates terrestre que ille pote controlar (Mattheo 4:8,9): le commercio, le politica (le Statos, le ONU) e le religion (in special, le ecclesias que se defini christian, essente le plus prominente inter illos le Ecclesia Catholic).

Illes considera que nos vive in le "ultime dies", e ergo illes centra lor vitas in attinger le approbation divin, lo que de maniera evidente illes demonstra per su obra de predication. Ergo le instruction secular e le successo in iste systema es considerate de secundari importantia. Usque poco tempore illes consiliava de sequer solmente le studios necessari pro trovar un empleo que les permitterea de mantener se, con le qual no multos decideva sequer le studios universitari. Hodie die, dato le crescente requisitos de parte del mercato del travalio pro trovar empleo, on considera que le instruction pote resultar necessari, e assi plus membros selige de sequer un carriera.


Le discipulos de iste fide ha le mission de testimoniar in omne le mundo, le existentia de Jehovah Deo e dar a cognoscer qual es su voluntate pro le esseres human e le Terra, disvelar le errores del religiones false, e viver un vita moral exemplar. Su doctrina proclama le retorno de Christo de forma invisibile in 1914 con le objectivo de assumer le governamento del Terra, assistite per 144.000 electe; illes crede tamben que, como indica le signos del tempores - odio, guerras, famine, infirmitates, catastrophes natural -, le battalia de (Harmagedon es imminente e que inaugurara le Millennio (le "regno de Christo"), tempore de proba in le Terra pro le Testes de Jehovah e pro multe altere personas resuscitate qui habera le occasion de apprender e subjectar se a Deo. Terminate iste periodo, inter le ultime proba e le judicio final, arrivara le regno de Deo e le justes vivera pro sempre in felicitate, sin dolor, sur le Terra transformate novemente in un paradiso como le Eden (salvo le 144.000 que vivera in celo con Christo), dum illes qui refusara de acceptar le commandamentos de Deo, morira definitivemente (on refusa le existentia de un inferno de tormento, ma le castigation per le peccato es le morte eternal, le non-existentia). Iste es, dunque, un interpretation non symbolic del libro symbolic del Apocalypse (del greco Revelation). 

Le diffusion de iste doctrina es facite principalmente per copulas de fideles, in conversationes amicabile e visitas domiciliari, oralmente o mediante brochures e libros; le auditores plus interessate es invitate a assister a su reuniones de studio del Biblia e su publicationes. Le ultra 8,6 milliones de Testes de Jehovah (8 683 117, estimation de 2019), es diffundite per practicamente tote le paises, in cuje linguas se edita su principal publicationes periodic: Le Turre de Guarda e Evelia vos!. Le societate Watchtower, entitate legal que illes utilisa como editorial, es considerate per alcunos como le major del mundo.

Multe Testes de Jehovah esseva assassinate per le nazis ante e durante le II Guerra Mundial. Sin respectar iste tragedia, tristemente, le oppositores del testes ha cercate de demonstrar que al principio illes adjutava le Partito National Socialista (NAZI), a stabilir se in le poter per su criticas al religion hebraic e le traditionales (catholic e protestante). Iste argumento manipula le facto que le testes sempre ha essite neutral in politica e illes esseva solmente criticate desde le prisma religiose (per su abandono del valores e credentias del christianitate nominal, e per su refusa de idolisar Christo), ma non como gruppos social.

 Congregationes del Testes de Jehovah 
Le major parte del congregationes del Testes de Jehovah se reuni tres vices per septimana.


Le sede mundial del Testes de Jehovah es a New York.

Multos ha considerate controvertite su doctrinas e practicas. Le natura public e global de su obra de predication, ha augmentate le opposition a illes, usque al puncto de suffrer attaccos per le governamentos, includente le persecution in le Holocausto.
 Gruppos Dissidente 

Il ha varie gruppos con credentias similar, de minor dimension, separate in su majoritate inter le morte de Russell e le cambios realisate al tempores de Rutherford:

 Daughters of the Tower (Filias del Torre)
 Laymen's Home Missionary Movement (Movimento Missionario del Casa del Laico, 1918 - Presente)
 Epiphany Bible Students Association (Association del Studiantes del Biblia del Epiphania, 1955 -- Presente) 
 Laodicean Home Missionary Movement (Movimento Missionario del Casa Laodicese, 1957 -- 1990)
 Pastoral Bible Institute, Inc. (Instituto Biblic Pastoral, 1918 -- Presente) 
 Watchers of the Morning (Observator del Matino, 1937 -- 1957) 
 Dawn Bible Students Association (Association del Studiantes del Biblia "Le Aurora" -- 
 Christian Millennial Fellowship, Inc. (Association Christian del Millennio, 1928 -- Presente) 
 Stand Fast Bible Students Association (Association del Studiantes del Biblia Intransigente, 1918 --?)
 Elijah Voice Society (Societate Le Voce de Elia, 1923 -- ?) 
 Servants of Yah (Servos de Yah, 1925 -- ?) 
 Bible Fellowship Union (Union del Association del Biblia, 1917 -- Presente) 
 New Jerusalem Fellowship (Nove Association de Jerusalem (1922 -- 1992) 
 Old Paths Publications (Publicationes del Vetere Camminos, 1925 -- 1961) 
 Forest Gate Church (Ecclesia del Porta del Foreste, decade de 1920 -- 1979) 
 Bible Students Publishing Company (Compania de Publicationes del Studiantes del Biblia, 1914 -- 1924) 
 Goshen Fellowship (Association Goshen, 1951 -- Presente)
 Institute of Pyramidology (Instituto de Piramidologia, decade de 1920 -- Presente) 
 Angel of Jehovahh Bible and Tract Society (Societate del Angelo de Jehovah de Biblias e Tractatos, 1917 -- Presente) 
 Berean Bible Institute (Instituto Biblic Bereano, 1917 -- Presente)
 New Covenant Fellowship (Association del Nove Pacto, 1909 -- 1944) 
 Christian Truth Institute (Instituto Christian del Veritate) 
 New Covenant Believers (Credentes del Nove Pacto, 1909 -- Presente) 
 Associated Bible Students (Studiantes del Biblia Associate, 1917 -- Presente)
 Association Francese del Studiantes del Biblia Libere
 Association Studiantes del Biblia de Germania
 Association Grec del Studiantes del Biblia
 Studiantes International del Biblia de India
 Association de Studiantes Polacos del Biblia
 Association del ver fide del Testes de Jehovah

 Vide etiam 
Criticas al Testes de Jehovah.
 Ligamines externe 
  Que require Deo de nos  (archivate a http://web.archive.org/*/http://userpages.cheshire.net/~jjbowks/rq/